റിബണിനെ ഏറ്റെടുത്ത് യുഎസ് കമ്ബനി ബ്ലാക്ക്ഹോക്ക് നെറ്റ് വര്ക്ക് കൊച്ചി: ആഗോള ഓണ്ലൈന് പേയ്മെന്റ് രംഗത്തെ പ്രമുഖ യുഎസ് കമ്ബനിയായ വാഷിംഗ്ടണിലെ ബ്ലാക്ക്ഹോക്ക് നെറ്റ് വര്ക്ക് കോഴിക്കോട് ആസ്ഥാനമായി പ്രവര്ത്തിക്കുന്ന റിവാര്ഡസ് പ്ലാറ്റ്ഫോം സ്റ്റാര്ട്ടപ്പ് റിബണിനെ ഏറ്റെടുത്തു. ഇതോടെ ഇന്സെന്റീവ് മേഖലയിലെ മുന്നിര കമ്ബനിയെന്ന നിലയില് ബ്ലാക്ക്ഹോക്കിനുള്ള വ്യാപ്തിയ്ക്കും അനുഭവസമ്ബത്തിനുമൊപ്പം റിബണിന്റെ സാസ്അധിഷ്ഠിത പ്ലാറ്റ്ഫോം കൂടിച്ചേരന്നതോടെ ഡിജിറ്റല് റിവാര്ഡ്സ് സേവനങ്ങള് കൂടുതല് ഫലപ്രദവും സംയോജിതവും ഉപഭോക്താക്കളെ സംബന്ധിച്ചിടത്തോളം കൂടുതല് സന്തോഷകരവുമാകും. വര്ഷം തോറും 5 ബില്യണ് ഡോളറിലെറെ റിവാര്ഡ്സ് ആയി നല്കുന്ന പ്ലാറ്റ്ഫോമുകള്ക്ക് പിന്തുണ നല്കുന്ന കമ്ബനിയാണ് ബ്ലാക്ക്ഹോക്ക്. റിവാര്ഡ്സ് പ്ലാറ്റ്ഫോമില് 1100ലേറെ ഇടപാടുകാരുള്ള റിബണാകട്ടെ ഇതുവരെ 50,000ലേറെ ക്യാമ്ബെയിനുകളിലായി 160ലേറെ രാജ്യങ്ങളിലുള്ള ഉപയോക്താക്കള്ക്ക് റിവാര്ഡ്സ് നല്കിയിട്ടുണ്ട്. ബ്ലാക്ക്ഹോക്കുമായി ചേരുന്നതോടെ ആഗോള റിവാര്ഡ് രംഗത്തെ സാന്നിധ്യം കൂടുതല് വിപുലമാക്കാനും സേവന സ്വീകര്ത്താക്കളുടെ എണ്ണം വന്തോതില് വര്ധിപ്പിക്കാനും റിബണിനും സാധിക്കും. റിബണിന് കോഴിക്കോടുള്ള സെന്റര് ഫോര് എക്സലന്സ് സിഒഇ ഇതോടെ ക്ലൗഡ് കമ്ബ്യൂട്ടിംഗ് അടിസ്ഥാനമാക്കി ആഗോള ഉപയോക്താക്കള്ക്കായുള്ള കൂടുതല് ഉയര്ന്ന നിലവാരത്തിലുള്ള സോഫ്റ്റ് വെയര് വികസിപ്പിച്ചു തുടങ്ങും. മാര്ക്കറ്റിംഗ് റിവാര്ഡ്സ്, സര്വേയ്ക്കുള്ള ഇന്സെന്റീവുകള്, ജീവനക്കാര്ക്കുള്ള റിവാര്ഡ്സ്, ഹോളിഡേ റെക്കഗ്നിഷന് എന്നിവയ്ക്കായി ഈ പ്ലാറ്റ്ഫോം ഉപയോഗിക്കാനാവും. വിഡിയോ കമ്യൂണിക്കേഷന്സ് പ്ലാറ്റ്ഫോമുകള്, എന്റര്പ്രൈസ് എച്ച്ആര് സിസ്റ്റംസ്, റിമോട്ട് വര്ക്ക്ഫോഴ്സ് പങ്കാളിത്ത ടൂളുകള് തുടങ്ങിയ ഏറെ ഉപയോഗിക്കപ്പെടുന്ന മറ്റ് പ്ലാറ്റ്ഫോമുകളുമായി യോജിച്ച് പ്രവര്ത്തിക്കാനും ഈ പ്ലാറ്റ്ഫോമിന് സാധിക്കും. ഉപഭോക്തൃകൂറ്, പ്രചോദന മേഖലകളില് ഏറെ ഉപയോഗിക്കപ്പെടുന്ന വിവിധങ്ങളായ പ്രീപെയ്ഡ്, ഗിഫ്റ്റ് കാര്ഡ് റിവാര്ഡുകള്ക്കും ഈ പ്ലാറ്റ്ഫോം ഉപകാരപ്പെടും. ആഗോള ഉപഭോക്താക്കള്ക്കുള്ള റിവാര്ഡ്സ് കൈകാര്യം ചെയ്യുമ്ബോള് അവരുടെ രാജ്യം, കറന്സ്, മറ്റ് നിയന്ത്രണങ്ങള് എന്നിവ കണക്കിലെടുക്കാനും ഈ പ്ലാറ്റ്ഫോമിന് സാധിക്കും. ഇതിനായി റിബണിന്റെ കോഴിക്കോടുള്ള ടീം മികച്ച സാങ്കേതികവിദഗ്ധരെ ഉള്പ്പെടുത്തി ഉടനടി വികസിപ്പിക്കും. ബ്ലാക്ക്ഹോക്കിന്റെ ആദ്യത്തെ സ്ട്രാറ്റജി ഡെവലപ്മെന്റ് സെന്റര് 2019ല് ബംഗളൂരിവില് ആരംഭിച്ചിരുന്നു. റിബണിനെ ഏറ്റെടുത്തതോടെ കോഴിക്കോട്ടുള്ള കേന്ദ്രം ബ്ലാക്ക്ഹോക്കിന്റെ രണ്ടാമത് സിഒഇ ആകും. ഇന്റഗ്രേഷന്സ്, കേസ് സ്റ്റഡികള്, സമ്ബൂര് റിവാര്ഡ് വിഭാഗം, ഇഗിഫ്റ്റുകളായും വിര്ച്വല് പ്രീപെയ്ഡ് കാര്ഡുകളായും ജീവനക്കാര്ക്കും ഉപയോക്താക്കള്ക്കും നല്കാവുന്ന ഡിജിറ്റല് റിവാര്ഡ്സ് എന്നിവയെക്കുറിച്ചുള്ള കൂടുതല് വിവരങ്ങള്ക്ക് www.rybbon.net സന്ദര്ശിക്കുക.